|  |  |  |  |  |
| --- | --- | --- | --- | --- |
| Številka: | 43001-291/2020-24 |  | oznaka naročila: | A-71/21 G |
| Datum: | 22.04.2021 |  | MFERAC: | 2431-20-001080/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Obvoznica Vodice** |

**JN001701/2021-B01 - A-71/21; datum objave: 22.03.2021**

**Datum prejema: 22.04.2021   10:02**

**Vprašanje:**

Lep pozdrav.  
Navezujoč se na Vaš odgovor k vprašanju številka 4 datum objave z dne 19.04.21 ob 12:41.  
Odgovor glasi: Ponudnik se v času oddaje ponudbe ni dolžan opredeliti kakšne / katere svetilke bo dobavil in vgradil. Tako kot za vse ostale proizvode, opremo, materiale, ki jih je med gradnjo dolžan dobaviti in vgraditi izbrani ponudnik oz. izvajalec del, se tudi za svetilke v fazi pregledovanja ponudb ne bo preverjala ustreznost ponujenih svetilk. Ustreznost svetilk se bo v fazi gradnje dokazovala in potrjevala v sklopu tehnološkega elaborata.  
Naročnika prosimo, da opisano ravnanje podkrepi z natančno navedbo določb ZJN-3 in tako dokaže, da je ravnanje skladno z omenjeno zakonodajo.  
V kolikor bo naročnik ugotovil, da njegov odgovor ni skladen z ZJN-3, naj ponovno odgovori na postavljeno vprašanje.  
  
Navezujoč se na Vaš odgovor k vprašanju datum objave z dne 20.04.21 ob 07:32.  
Odgovor glasi: Naročniku sicer ni potrebno dajati pojasnil zakaj se tako odloča o izbiri barvne temperature svetilk. Ne glede na to, vse morebitne ponudnike opozarjamo, da je barvna temperatura določena s strani od mnenjedajalcev, kot pogoj za pridobitev gradbenega dovoljenja in posledično bo to tudi pogoj za pridobitev uporabnega dovoljenja. Zato še enkrat ponavljamo, izvajalec del bo moral vgraditi svetilke z barvno temperaturo 2700 K.  
Naročnika sprašujemo s kakšno utemeljitvijo mnenjedajalci zahtevajo vgradnjo svetilk barvne temperature 2700 K ? Naročnik naj natančno navede kakšni vsebinski in finančni doprinosi ter na katerih področjih bodo za uporabnike in državni proračun z vgradnjo svetilk barvne temperature 2700 K nastali in naj jasno prikaže, da ti opravičujejo višjo porabo in vsaj dvakrat višjo investicijo. Naročnika na tem mestu še spominjamo na 4.,5.,6.,7. čl. ZJN-3.

**Odgovor:**

Odgovor k prvi pripombi: ZJN-3 v ničemer ne določa, da je potrebno ponudnikom ustreznost ponujenih svetilk, prav tako kot ostalih proizvodov, materialov, opreme,…, dokazovati že v fazi oddaje ponudbe, naročniku pa tega ni potrebno preverjati.

Odgovor k drugi pripombi:

Na podlagi zahteve mnenjedajalca, je naročnik pridobil Poročilo o vplivih nameravanega posega na okolje za obvoznico Vodice, v katerem je določeno: »Cestna razsvetljava obvoznice se bo izvedla z LED svetilkami, barve svetlobe 2700 K. Takšna barva svetlobe je s stališča zdravja ljudi priporočljiva, saj je bolj sorodna naravni svetlobi in ima kot taka manjši vpliv na spremembe v izločanju melatonina, ki igra pomembno vlogo pri uravnavanju cirkadialnih ritmov in posledično vplivih na zdravje.«

Naročnik v celoti upošteva določila ZJN-3 in nikakor ne omejuje konkurenčnosti ponudnikov. Na trgu je več ponudnikov svetilk z ustrezno barvno svetlobo.